Diari Oficial de la Generalitat Valenciana


Sumari del DOGV 8945, del 05-11-2020 (2020/9261)

CORRECCIÓ d'errades de la Resolució de 16 de juny de 2020, del director general d'Esport, per la qual es resol la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8945

Data del DOGV
:   05-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9261


Data del document
:   30-10-2020

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

CORRECCIÓ d'errades de la Resolució de 16 de juny de 2020, del director general d'Esport, per la qual es resol la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana.  
 [2020/9261]  
En data 30 de juny de 2020 es rep un escrit des de l'Ajuntament de la Vall d'Alcalà en el qual s'indica que el seu municipi va presentar la sol·licitud dins del termini concedit en la Resolució de convocatòria, tot i això apareix inclòs dins de l'annex III i el motiu de denegació és que «no compleix el punt huité (termini de presentació)». Per això sol·licita que es publique en el Diari Oficial de la Generalitat Valenciana una correcció d'errades en què conste que la no concessió de la subvenció al seu ajuntament és deguda a l'esgotament del crèdit pressupostari i no per la presentació fora de termini.  
Es comprova que la documentació de l'Ajuntament de la Vall d'Alcalà va ser presentada el dia 16 de gener de 2020, dins del termini establit en la Resolució de 5 de desembre de 2019, de la Direcció General d'Esport, per la qual convoquen subvencions destinades a la millora, ampliació o reparació d'instal·lacions esportives en municipis de la Comunitat Valenciana per a l'exercici 2020 (DOGV 8696/16.12.2019).  
  
D'acord amb el que preveu l'article 109.2 de la Llei 39/2015, d'1 d'octubre, del procediment administratiu comú de les administracions públiques, «Les administracions públiques poden rectificar, així mateix, en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
  
Una vegada advertit l'error material en la Resolució de 16 de juny de 2020, del director general d'Esport, per la qual es resol la convocatòria de subvencions destinades a la millora, ampliació o reparació d'instal·lacions esportives de municipis de la Comunitat Valenciana, publicada en el Diari Oficial de la Generalitat Valenciana número 8844, de 26 de juny de 2020, i atés que aquest error és deduïble de les dades que consten en l'expedient, a l'empara del que disposa l'article 109 de la Llei 39/2015, es procedeix a fer les modificacions següents:  
  
Eliminar de l'annex III  
  
LA VALL  
D'ALCALÀ OBRES MILLORES  
INSTAL·LACIONS  
ESPORTIVES AL NUCLI  
URBÀ D'ALCALÀ DE LA  
JOVADA No compleix punt huité (termini de presentació)  
  
  
  
Incloure en l'annex II.A, entre els municipis de Suera i Beniarrés  
  
LA VALL  
D'ALCALÀ OBRES MILLORES  
INSTAL·LACIONS  
ESPORTIVES AL NUCLI  
URBÀ D'ALCALÀ DE LA  
JOVADA Esgotament del crèdit pressupostari  
  
  
València, 30 d'octubre de 2020.- El director general d'Esport: Josep Miquel Moya Torres.